
Narvas Uusküla tänav 4 hoones asuvate mitteeluruumide M1
tasuta kasutamise lepingu tähtaja kehtestamine 
(Mittetulundusühing NOORSOO ASSOTSIATSIOON KIIRUS)
1. ASJAOLUD JA MENETLUSE KÄIK

Narva Linnavalitsusele laekus taotlus Mittetulundusühingult NOORSOO ASSOTSIATSIOON KIIRUS, registrikood 80137960, juhatuse liige Andrei Stolfat, milles palutakse pikendada mittetulundusühingule 29.12.2011. a äriruumi tasuta kasutamise lepingu nr 1/596-T  kehtivusaega.
Mittetulundusühing NOORSOO ASSOTSIATSIOON KIIRUS kasutab 29.12.2011. a äriruumi tasuta kasutamise lepingu nr 1/596-T alusel Narvas Uusküla tänav 4 elamu 1. korrusel asuvaid mitteeluruume M1 üldpinnaga 116,6 m². Lepingu kehtivus on kuni 31.12.2019. a.
Linnavara kasutatakse kontori ning autoklassina.
Alates 2010. aastast MTÜ NOORSOO ASSOTSIATSIOON KIIRUS on Töötukassa partner, kes pakub töötutele ja koondamisteate saanud töötajatele erialast täienduskoolitust, mis aitab uut tööd leida.

Narvas Uusküla tänav 4 elamu 1. korrusel asuvad mitteeluruumid on kindlustatud. Ruumides tehakse vajadusel/regulaarselt kosmeetilist remonti.
Mittetulundusühingu NOORSOO ASSOTSIATSIOON KIIRUS taotlust arutati Narva Linnavalitsuse linnavarakomisjoni koosolekul 10.07.2019. a (protokoll nr 8) ning otsustati:
1. Kehtestada Mittetulundusühingule NOORSOO ASSOTSIATSIOON KIIRUS, registrikood 80137960, Narvas Uusküla tänav 4 elamu 1. korrusel asuvate mitteeluruumide M1 üldpindalaga 116,6 m²  29.12.2011. a sõlmitud äriruumi tasuta kasutamise lepingu nr 1/596-T  kehtivusajaks 31.12.2021. a.

2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Narva Linnavolikogu 17.03.2005. a määruse nr 14/52 “Linnavara kasutusse andmise kord”   § 7.2 ja § 7.2.3 alusel võib linnavara mittetulundusühingutele tasuta kasutusse anda tähtajaga kuni 5 aastat linnavalitsuse korraldusega.

3.  OTSUS

3.1.  Kehtestada Mittetulundusühingule NOORSOO ASSOTSIATSIOON KIIRUS, registrikood 80137960, Narvas Uusküla tänav 4 elamu 1. korrusel asuvate mitteeluruumide M1 üldpindalaga 116,6 m² 29.12.2011. a sõlmitud äriruumi tasuta kasutamise lepingu nr 1/596-T kehtivusajaks 31.12.2021. a.

3.2.  Narva Linnavalitsuse Linnamajandusametil teha korralduse punktis 3.1 nimetatud äriruumi tasuta kasutamise lepingus vastav muudatus.
4. RAKENDUSSÄTTED

4.1. Korraldus jõustub seadusega sätestatud korras. 
4.2. Narva Linnavalitsuse Linnamajandusametil teha korraldus teatavaks Mittetulundusühingule NOORSOO ASSOTSIATSIOON KIIRUS.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

